Inženieru iela (Liepāja)

Inženieru iela ir jaunizveidotā iela Liepājā, Jaunās pasaules apkaimē. Tā sākas krustojumā ar Brīvības ielu un stiepjas dienvidaustrumu virzienā līdz Dzelzsgriezēja ielai. Inženieru ielas kopējais garums ir aptuveni 755 metri.

Iela izveidota bijušās rūpnīcas "Liepājas metalurgs" teritorijā — topošajā Liepājas industriālajā parkā. Tās nosaukumu, tāpat kā citu jaunizveidotu ielu nosaukumus, liepājnieki izvēlējās balsojumā 2025. gada jūlijā, un Liepājas valstspilsētas pašvaldības dome to apstiprināja 21. augustā.

Tagad Liepājas Industriālā parka teritorijā notiek jaunu ielu izbūve, kas ietver sevī arī gājēju un velosipēdu celiņu, pazemes inženierkomunikāciju, apgaismojuma izbūvi un apzaļumošanu. Inženieru ielas izbūvi tiek plānots pabeigt līdz 2025. gada beigām.

 Ielu savienojumi 
Inženieru iela ir savienota ar šādām ielām:
 Brīvības iela (T veida krustojums)
 Eksporta iela
 Dūmu iela (plānots T veida krustojums)
 Dzelzsgriezēja iela (T veida krustojums)

 Atsauces 

Kategorija:Ielas Jaunajā pasaulē (Liepāja)